Document ID: 31993R0537

ΚΑΝΟΝΙΣΜΟΣ (ΕΟΚ) αριθ. 537/93 ΤΗΣ ΕΠΙΤΡΟΠΗΣ της 9ης Μαρτίου 1993 για τον καθορισμό του συντελεστού μειώσεως των γεωργικών τιμών που εφαρμόζεται από την αρχή της περιόδου εμπορίας 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που πρέπει να εφαρμοστούν στο πλαίσιο της κοινής γεωργικής πολιτικής (1), και ιδίως το άρθρο 12,
Εκτιμώντας:
ότι στο άρθρο 9 του κανονισμού (ΕΟΚ) αριθ. 3813/92 προβλέπεται να μειωθούν οι τιμές που έχουν καθορισθεί σε Ecu στην αρχή της περιόδου μετά την νομισματική επανευθυγράμμιση- ότι για να εφαρμοσθεί η μείωση αυτή, που θα ισούται με 25 % του ποσοστού τροποποιήσεως του συντελεστού διαρθρώσεως που αναφέρεται στο άρθρο 1 στοιχείο γ) του εν λόγω κανονισμού, πρέπει να καθορισθεί ένας συντελεστής μειώσεως με τον οποίο θα πρέπει να διαιρεθούν οι γεωργικές τιμές-
ότι στον κανονισμό (ΕΟΚ) αριθ. 3387/92 της Επιτροπής (2) έχει καθορισθεί ένας συντελεστής διορθώσεως 1,195066, που αντικαθίσταται από τις 3 Φεβρουαρίου 1993 από το συντελεστή 1,205454, σύμφωνα με τον κανονισμό (ΕΟΚ) αριθ. 219/93 της Επιτροπής (3)- ότι ο συντελεστής μειώσεως των γεωργικών τιμών που καθορίσθηκε στο άρθρο 2 του κανονισμού (ΕΟΚ) αριθ. 3387/92 θα πρέπει να προσαρμοσθεί για να ληφθεί υπόψη η νομισματική επανευθυγράμμιση της 30ής Ιανουαρίου 1993-
ότι οι τροποποιήσεις των συντελεστών διορθώσεως που θα ληφθούν υπόψη για τον υπολογισμό του συντελεστού μειώσεως των γεωργικών τιμών από την προσεχή περίοδο εμπορίας, είναι εκείνες που επήλθαν κατά τη διάρκεια της τρέχουσας περιόδου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο συντελεστής μειώσεως των γεωργικών τιμών που θα εφαρμοσθεί σύμφωνα με το άρθρο 9 του κανονισμού (ΕΟΚ) αριθ. 3813/92 καθορίζεται σε:
- 1,010078 για τις τιμές και τα ποσά του τομέα των οπωροκηπευτικών και του ελαιολάδου στα οποία έχει εφαρμοσθεί ο συντελεστής 1,002650 κατά το 1992,
- 1,002159 για τις τιμές και τα ποσά του τομέα των οπωροκηπευτικών, του τομέα του αιγοπροβείου κρέατος και του τομέα των προϊόντων της αλιείας στα οποία έχει εφαρμοσθεί ο συντελεστής 1,010561 κατά το 1993,
- 1,012674 για τις άλλες τιμές και τα άλλα σχετικά ποσά.
Άρθρο 2
Ο κανονισμός (ΕΟΚ) αριθ. 3387/92 καταργείται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1993.

Labels: 2
6